Saylov (Adabiyot). "Saylov" — Muhammad Amixoʻja Muqimiyning shu nomdagi hajviy asari. Burjua saylov sistemasining fosh etilishi kabi sof ijtimoiy-siyosiy mavzuni ham Muqimiy birinchi boʻlib oʻzbek adabiyoti tarixiga olib kirdi. Bugina emas, masalaning mohiyatini chuqur anglagan shoir uning birinchi hajviy tahlilini berdi, ushbu asari orqali mustamlakachi chor maʼmurlari nazorati ostida oʻtadigan saylovlarning batamom qalbaki ekanligini ochib tashladi. Muqimiyning Saylov hajviyasi oʻzbek adabiyotida bu mavzuning keyinchalik yanada chuqur va keskin tanqidiy ruhda ishlanishiga mustahkam zamin boʻldi.